পান্থপাদপ

পান্থপাদপ (), (দ্বিপদ নাম: Ravenala madagascariensis) হচ্ছে একটি মাদাগাস্কার বা মালিগাছি উদ্ভিদ প্রজাতি। এরা রাভেনালা গণের একমাত্র প্রজাতি। বাংলা ভাষায় 'পান্থ' মানে পথিক, আর 'পাদপ' শব্দের অর্থ গাছ। অর্থাৎ এদের বাংলা নামের অর্থ পথিকের গাছ।

বিবরণ
এদের দেখতে কলাগাছের মতো, তবে লম্বাটে পাতাগুলো কাণ্ডের মাথায় দু'পাশ থেকে সারিবদ্ধভাবে উঁচানো অবস্থায় থাকে। এমন ব্যতিক্রমী বৈশিষ্ট্যের কারণেই এই  গাছকে কলাগাছ থেকে আলাদা করা যায়। শরৎ ও হেমন্ত কালে এদের ফুল ফোটে। উঁচান বড় বড় ডাঁটায় নৌকাকৃতি পত্রপুট, তাতে দ্বিলিংগ ফুল। ফল ৩-কোষী, শক্ত ও স্বয়ংবিদারী। বীজ হয় অনেক। গোড়ার চারা ও বীজ থেকে বংশবৃদ্ধি হয়।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-২৯। অনেকেই বাগানের সৌন্দর্য বর্ধনের জন্য এই গাছ লাগান।

চিত্রশালা

তথ্যসূত্র

বিষয়শ্রেণী:ভারতের উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:মাদাগাস্কারের উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:স্ট্রেলিৎজিসি
বিষয়শ্রেণী:মাদাগাস্কারের ফুল
বিষয়শ্রেণী:আফ্রিকার উদ্যান উদ্ভিদ